Vakansieplekke SA - Thaba Monate
Thaba Monaté is geleë in die prentjiemooi Waterberge, net duskant Bela-Bela in die Limpopo-provinsie. Hierdie besonderse lodge bied gaste die geleentheid om tuis te gaan in safari-tente, chalets en kampeerplekke in Rooibok- en Nyala Park.
Die vrystaande chalets kyk uit oor die omringende berge, en bied selfsorg-akkommodasie in 2- of 3-slaapkamer uitlegte met 'n kombuis, woonkamer, braai-area en buitelugdek elk. Rooibok- en Nyala Park is nommerpas vir natuurliefhebbers met hul eie kampgereedskap wat netjiese staanplekke met ablusiegeriewe verkies; terwyl die toegeruste safari-tente 'n goeie opsie is vir diegene wat net wil opdaag en uitkamp sonder om af te pak. Maak nie saak watter opsie jy kies nie, jy kan seker wees van 'n verkwikkende wegbreek in 'n wonderskone omgewing.